**Dodatok č. 1**

**ku Kolektívnej zmluve na roky 2019-2020 uzatvorenej dňa 10.1.2019 medzi zmluvnými stranami:**

Základná organizácia OZPŠaV pri Základnej škole s materskou školou, 034 83 Liptovská Teplá č. 320, IČO: 442223342, zastúpená Mgr. Vierou Vierikovou, splnomocnencom na kolektívne vyjednávanie a uzatvorenie kolektívnej zmluvy podľa článku 2 stanov základnej organizácie a na základe plnomocenstva zo dňa 29.11.2018(ďalej odborová organizácia)

a

Základná škola s materskou školou so sídlom v Liptovskej Teplej, IČO: 37813579, zastúpená Mgr. Miroslavom Ondrejkom, riaditeľom školy (ďalej zamestnávateľ)

V zmysle článku 4 Kolektívnej zmluvy na roky 2019 - 2020 sa zmluvné strany dohodli na Dodatku č. 1 ku Kolektívnej zmluve na roky 2019 - 2020 nasledovne:

1. Upravuje sa znenie čl. 7 bod 9 nasledovne:

Kreditový príplatok sa mení na príplatok za profesijný rozvoj.

# 

# Príplatok za profesijný rozvoj

1. Pedagogickému zamestnancovi a odbornému zamestnancovi za sústavné

prehlbovanie odbornej spôsobilosti profesijným rozvojom v kariérnom systéme podľa osobitného predpisu patrí príplatok za profesijný rozvoj v sume

a) 6 % z platovej tarify platovej triedy a pracovnej triedy, do ktorej je zaradený, podľa podmienok a v lehote určenej §14e zák.č.138/2019 Z. z. Príplatok za profesijný rozvoj sa určí pevnou sumou zaokrúhlenou na 50 eurocentov nahor.

b) 12 % z platovej tarify platovej triedy a pracovnej triedy, do ktorej je zaradený, za úspešné absolvovanie štátnej jazykovej skúšky podľa osobitného predpisu,

c) 3 % z platovej tarify platovej triedy a pracovnej triedy, do ktorej je zaradený, za úspešné absolvovanie špecializovaného vzdelávania podľa osobitného predpisu,

d) 3 % z platovej triedy a pracovnej triedy, do ktorej je zaradený, za úspešné absolvovanie inovačného vzdelávania podľa osobitného predpisu

(2) Príplatok za profesijný rozvoj podľa odseku 1 zamestnávateľ prizná po dobu siedmich rokov najviac v sume 12 % z platovej triedy a pracovnej triedy, do ktorej je pedagogický alebo odborný zamestnanec zaradený, z toho najviac v sume 9 % za profesijný rozvoj podľa odseku 1 písm. d).

(3) Príplatok za profesijný rozvoj podľa odseku 1 zamestnávateľ prizná od prvého dňa kalendárneho mesiaca nasledujúceho po mesiaci, v ktorom pedagogický zamestnanec alebo odborný zamestnanec požiadal o priznanie príplatku za profesijný rozvoj. Príplatok za profesijný rozvoj sa určí pevnou sumou zaokrúhlenou ma 50 eurocentov nahor.

2. Upravuje sa znenie článku 7, bod 1 ods. 2 nasledovne:

**Príplatok za riadenie**

Príplatok za riadenie vedúcemu zamestnancovi určí riaditeľ v rámci rozpätia percentuálneho podielu z platovej tarify najvyššieho platového stupňa platovej triedy, do ktorej je zaradený a vedúcemu pedagogickému zamestnancovi a vedúcemu odbornému zamestnancovi v rámci rozpätia percentuálneho podielu z platovej tarify platovej triedy a pracovnej triedy, do ktorej je zaradený, zvýšenej o 14 %, s prihliadnutím na náročnosť riadiacej práce a v závislosti od kvality riadenia jemu zvereného organizačného útvaru a podriadených zamestnancov.

3. Upravuje sa znenie článku 7, bod 3 ods.a) a odst. b) nasledovne:

## **Príplatok za výkon špecializovanej činností**

Zamestnávateľ vyplatí zamestnancovi za výkon špecializovanej činnosti príplatky nasledovne:

a) pedagogickému zamestnancovi za činnosť triedneho učiteľa, ak túto činnosť vykonáva v jednej triede, príplatok v sume 5% platovej tarify platovej triedy a pracovnej triedy, do ktorej je zaradený, zvýšenej o 24%.

b) pedagogickému zamestnancovi za činnosť triedneho učiteľa, ak túto činnosť vykonáva v dvoch alebo viacerých triedach, príplatok v sume 10% platovej tarify platovej triedy a pracovnej triedy, do ktorej je zaradený, zvýšenej o 14%

4. Článok 7, bod 3 odst. c) sa ruší

5. Článok 7, bod 3 ods. d) sa mení na ods. c) s textom:

Pedagogickému zamestnancovi alebo odbornému zamestnancovi, ktorý vykonáva činnosť uvádzajúceho pedagogického zamestnanca alebo uvádzajúceho odborného zamestnanca, patrí príplatok za výkon špecializovanej činnosti v sume 4 % platovej tarify platovej triedy a pracovnej triedy, do ktorej je zaradený, zvýšenej o 14 %, ak túto činnosť vykonáva u jedného začínajúceho pedagogického zamestnanca alebo jedného začínajúceho odborného zamestnanca, alebo v sume 8 % platovej tarify platovej triedy a pracovnej triedy, do ktorej je zaradený, zvýšenej o 14 %, ak túto činnosť vykonáva u dvoch alebo u viacerých začínajúcich pedagogických zamestnancov alebo začínajúcich odborných zamestnancov.

6. Upravuje sa znenie čl.7 bod 12 nasledovne:

# Odmena za pracovné zásluhy pri dosiahnutí päťdesiat a šesťdesiat rokov veku

Zamestnávateľ sa zaväzuje, ak rozhodne, že vyplatí zamestnancovi odmenu za pracovné zásluhy pri dosiahnutí 50 rokov veku vo výške jeho funkčného platu. Pri dosiahnutí 60 rokov veku mu zamestnávateľ vyplatí odmenu za pracovné zásluhy vo výške 20% zo sumy jeho funkčného platu (doplnenie § 20 ods. 1 písm. c)zákona 553/2003 Z.z.).

Odmena pri dosiahnutí 50 a 60 rokov veku sa poskytne každému zamestnancovi, ak sú splnené nasledovné podmienky:

1. zamestnanec v čase dovŕšenia 50 rokov/60rokov veku odpracoval u zamestnávateľa viac ako 3 roky,
2. v posledných troch mesiacoch neporušil pracovný poriadok školy alebo pracovnú disciplínu,
3. v posledných troch mesiacoch nebol písomne upozornený na porušenie akéhokoľvek vnútorného predpisu zamestnávateľa**.**

7. Upravuje sa znenie čl.9 bod 1-4 nasledovne:

**Odstupné a odchodné**

1. Zamestnávateľ vyplatí zamestnancovi, s ktorým skončí pracovný pomer **výpoveďou** z dôvodov uvedených v § 63 ods. l písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, pri skončení pracovného pomeru odstupné najmenej v sume
   * 1. dvojnásobku jeho priemerného mesačného zárobku, ak pracovný pomer zamestnanca trval najmenej dva roky a menej ako päť rokov,
     2. trojnásobku jeho priemerného mesačného zárobku, ak pracovný pomer zamestnanca trval najmenej päť rokov a menej ako desať rokov,
     3. štvornásobku jeho priemerného mesačného zárobku, ak pracovný pomer zamestnanca trval najmenej desať rokov a menej ako dvadsať rokov,
     4. päťnásobku jeho priemerného mesačného zárobku, ak pracovný pomer zamestnanca trval najmenej dvadsať rokov.
2. Zamestnancovi patrí pri skončení pracovného pomeru **dohodou** z dôvodov uvedených v § 63 ods. l písm. a) alebo písm. b) alebo z dôvodu, že zamestnanec

stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, odstupné najmenej v sume

* + 1. dvojnásobku jeho priemerného mesačného zárobku, ak pracovný pomer zamestnanca trval menej ako dva roky,
    2. trojnásobku jeho priemerného mesačného zárobku, ak pracovný pomer zamestnanca trval najmenej dva roky a menej ako päť rokov,
    3. štvornásobku jeho priemerného mesačného zárobku, ak pracovný pomer zamestnanca trval najmenej päť rokov a menej ako desať rokov,
    4. päťnásobku jeho priemerného mesačného zárobku, ak pracovný pomer zamestnanca trval najmenej desať rokov a menej ako dvadsať rokov,
    5. šesťnásobku jeho priemerného mesačného zárobku, ak pracovný pomer zamestnanca trval najmenej dvadsať rokov.

1. Zamestnancovi patrí pri prvom skončení pracovného pomeru po vzniku nároku na starobný dôchodok alebo invalidný dôchodok, ak pokles schopnosti vykonávať zárobkovú činnosť je viac ako 70 %, odchodné najmenej v sume dvojnásobku jeho priemerného mesačného zárobku, ak požiada o poskytnutie uvedeného dôchodku pred skončením pracovného pomeru alebo do desiatich pracovných dní po jeho skončení.
2. Zamestnancovi patrí pri skončení pracovného pomeru odchodné najmenej v sume dvojnásobku jeho priemerného mesačného zárobku, ak mu bol priznaný predčasný starobný dôchodok na základe žiadosti podanej pred skončením pracovného pomeru alebo do desiatich dní po jeho skončení.

8. Upravuje sa znenie čl.21 bod e) nasledovne:

Zamestnávateľ sa zaväzuje:

e) zabezpečiť pedagogickým zamestnancom a odborným zamestnancom v pracovnom čase preventívne psychologické poradenstvo spravidla jedenkrát ročne a umožniť im absolvovať tréning zameraný na predchádzanie a zvládanie agresivity, na sebapoznanie a riešenie konfliktov (v zmysle zákona č.138/2019 Z. z. )

Tento dodatok nadobúda platnosť dňom podpisu zmluvných strán a účinnosť 15.10.2019. Zamestnávateľ sa zaväzuje v súlade s §5 a ods. 5 písm. b) zák. 211/2000Z.z. bezodkladne, najneskôr nasledujúci pracovný deň po podpise tohto dodatku, dodatok zverejniť na svojej internetovej stránke.

Liptovská Teplá 15.10.2019

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

základná organizácia zamestnávateľ

**Dodatok č. 2**

**ku Kolektívnej zmluve na roky 2019-2020 uzatvorenej dňa 10.1.2019 medzi zmluvnými stranami:**

Základná organizácia OZPŠaV pri Základnej škole s materskou školou, 034 83 Liptovská Teplá č. 320, IČO: 442223342, zastúpená Mgr. Vierou Vierikovou, splnomocnencom na kolektívne vyjednávanie a uzatvorenie kolektívnej zmluvy podľa článku 2 stanov základnej organizácie a na základe plnomocenstva zo dňa 22.11.2019 (ďalej odborová organizácia)

a

Základná škola s materskou školou so sídlom v Liptovskej Teplej, IČO: 37813579, zastúpená Mgr. Miroslavom Ondrejkom, riaditeľom školy (ďalej zamestnávateľ)

V zmysle článku 4 Kolektívnej zmluvy na roky 2019 - 2020 sa zmluvné strany dohodli na Dodatku č. 2 ku Kolektívnej zmluve na roky 2019 - 2020 nasledovne:

1. Upravuje sa rozpočet sociálneho fondu na rok 2020 nasledovne:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| (1) Predpokladaný príjem sociálneho fondu na rok 2020   |  |  | | --- | --- | | Tvorba SF – 1,25% | 4000,00 € | | Ďalší prídel podľa §3 odst. 1b | 1000,00 € | | Zostatok SF z predchádzajúcich rokov | 1094,41 € | | Spolu | 6094,41 € |   (2) Výdavky zo sociálneho fondu na rok 2020   |  |  | | --- | --- | | Regenerácia pracovnej sily | 2000,00 € | | Príspevok na dochádzku do zamestnania | 750,00 € | | Príspevok na stravovanie | 320,00 € | | Deň učiteľov | 375,00 € | | Príspevok na okuliare | 60,00 € | | Dary | 250,00 € | | Vianočné posedenie | 600,00 € | | Teambuilding | 600,00 € | | Športové a kultúrne podujatia | 600,00 € | | Vianočné posedenie 2019 – úhrada faktúry | 428,40 € | | Rezerva | 111,01 € | | Spolu | 6094,41 € | |  |
|  |  |

Tento dodatok nadobúda platnosť dňom podpisu zmluvných strán a účinnosť 1.1.2020. Zamestnávateľ sa zaväzuje v súlade s §5 a ods. 5 písm. b) zák. 211/2000Z.z. bezodkladne, najneskôr nasledujúci pracovný deň po podpise tohto dodatku, dodatok zverejniť na svojej internetovej stránke.

Liptovská Teplá 2.1.2020

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

základná organizácia zamestnávateľ